**กิตติกรรมประกาศ**

ขอกราบขอบพระคุณท่านผู้ช่วยศาสตราจารย์ ดร.ประสพสุข ฤทธิเดช และ ท่านผู้ช่วยศาสตราจารย์ ดร.ภูษิต บุญทองเถิง อาจารย์ที่ปรึกษาวิทยานิพนธ์ ที่กรุณาสละเวลาให้ความรู้ และคำแนะนำตลอดการทำวิจัย

 ขอกราบขอบพระคุณท่านกรรมการสอบวิทยานิพนธ์ ท่านประธานกรรมการสอบ ผู้ช่วยศาสตราจารย์ ดร.นิราศ จันทรจิตร และท่านผู้ทรงคุณวุฒิ ผู้ช่วยศาสตราจารย์ ดร.รุ่งฟ้า ล้อมในเมือง ที่กรุณาชี้แนะแนวทาง และให้คำแนะนำในการทำวิจัย

 ขอกราบขอบพระคุณ คณะผู้เชี่ยวชาญทุกท่าน ที่ได้ให้ความรู้และคำแนะนำในการสร้างเครื่องมือวิจัย และคำแนะนำตลอดการทำวิจัยครั้งนี้เป็นอย่างดี

 ขอขอบพระคุณท่านคณาจารย์ สาขาหลักสูตรและการเรียนการสอน คณะครุศาสตร์ มหาวิทยาลัยราชภัฏมหาสารคาม ที่อบรมสั่งสอน เมตตากรุณา มอบวิชาความรู้ และให้คำแนะนำในการทำวิจัยครั้งนี้

 ขอขอบคุณ ท่านผู้อำนวยการโรงเรียนทุกท่าน คุณครูทุกท่าน และนักเรียนทุกคนที่ให้ข้อมูลสำคัญ ตลอดจนบุคลากรทางการศึกษาที่อำนวยความสะดวกในการทำวิจัยครั้งนี้

 ขอขอบพระคุณ สถาบันวิจัยและพัฒนามหาวิทยาลัยราชภัฏมหาสารคาม ที่ได้ให้เงินทุนสำหรับสนับสนุนบางส่วนในการทำวิจัยครั้งนี้

 ผู้วิจัยขอมอบคุณความดี ของงานวิจัยฉบับนี้เป็นเครื่องบูชา พระคุณของบิดา มารดา ผู้เป็นที่รัก ที่ได้อบรมสั่งสอนและมอบโอกาสทางการศึกษาอันมีค่ายิ่ง ตลอดจนครูบาอาจารย์ และผู้มีพระคุณทุกท่านที่เมตตากรุณา อบรมสั่งสอน ให้ความรู้เพื่อเป็นประโยชน์ต่อการศึกษาและพัฒนาตนเอง และท้ายนี้ขอขอบคุณเพื่อน ๆ ผู้ร่วมอุดมการณ์ ที่คอยให้กำลังใจ ร่วมทุกข์ร่วมสุขกระทั่งงานวิจัยฉบับนี้สำเร็จลุล่วงได้ด้วยดี

 ชุติมา จอดนอก

2559